Прво поглавје: Исчезнувањето на Вил Бајерс

„Прво поглавје: Исчезнувањето на Вил Бајерс“ е премиерата на американската научно-фантастична хорор телевизиска серија Почудни нешта. Напишана и режирана од креаторите на серијата, браќата Дафер, епизодата била објавена заедно со остатокот од првата сезона на 15 јули 2016 година, на Нетфликс.

 Заплет 
Во лабораторија на периферијата на измислениот град Хокинс, Индијана, на 6 ноември 1983 година, еден научник се обидува да избега од невидено чудовиште. Тој стигнува до лифтот, но е нападнат и убиен од суштеството.

По десетчасовна сесија во Зандани и Змејови со неговите најдобри пријатели Мајк Вилер (Фин Волфхард), Лукас Синклер (Кејлеб Меклафлин) и Дастин Хендерсон (Гејтен Матарацо), младиот Вил Бајерс (Ноа Шнап) се враќа дома во близина на шумата што тој и неговите пријатели ја нарекуваат Мирквуд. Вил е запрепастен од силуетата на хуманоид на патот пред него и паѓа од велосипедот. Тој трча низ Мирквуд кон својата куќа, додека суштеството го следи. Вил се засолнува во семејната барака зад куќата и се вооружува со пушка. Меѓутоа, кога сијалицата во бараката почнува да свети силно, нешто се појавува зад Вил, кој гледа со ужас и еден момент подоцна исчезнува без трага.

Кога мајката на Вил, Џојс (Винона Рајдер) и братот Џонатан (Чарли Хитон) сфаќаат дека тој исчезнал следниот ден, Џојс оди кај началникот на полицијата Џим Хопер (Дејвид Харбор), нејзин поранешен соученик од средно училиште. Хопер ѝ кажува дека Вил веројатно избегал, можеби кај неговиот отсутен татко, Лони. Џојс го одбива, верувајќи дека се случило нешто лошо, и Хопер почнува да го бара Вил.

Во меѓувреме, едно девојче со избричена глава (Мили Боби Браун) излегува од истата шума и влегувала во локален ресторан, каде што краде помфрит од сопственикот, Бени Хамонд (Крис Саливан). Тој ја брка сè додека не сфати дека е во неволја и ѝ дава храна, а воедно ги повикува и социјалните служби. Таа не сакала да зборува, но Бени ја забележува тетоважата „011“ на нејзината рака и таа посочува дека „Елевен“ е таа самата. Кога пристигнуваат наводните агенти за социјални служби, еден од нив пука во Бени, а Елевен сфаќа дека овие луѓе се од лабораторијата. Елевен бега оставајќи двајца агенти на земја. Таа трча назад во шумата, каде што ги среќава Мајк, Дастин и Лукас, кои тргнале сами да го бараат Вил.

 Глумечка екипа и ликови 

 Винона Рајдер како Џојс Бајерс
 Дејвид Харбор како Џим Хопер
 Фин Волфхард како Мајк Вилер
 Мили Боби Браун како Единаесет
 Гатен Матарацо како Дастин Хендерсон
 Кејлеб Меклафлин како Лукас Синклер
 Наталија Даер како Ненси Вилер
 Чарли Хитон како Џонатан Бајерс
 Кара Буоно како Карен Вилер
 Метју Модин како Мартин Бренер
 Ноа Шнап како Вил Бајерс
 Џо Кири како Стив Харингтон
 Шенон Пурсер како Барбара Холанд
 Џо Крист како Тед Вилер
 Роб Морган како полицаец Пауел
 Џон Пол Рејнолдс како офицер Калахан
 Марк Стегер како Чудовиштето
 Крис Саливан како Бени Хамонд

 Продукција 
Епизодата првично била насловена како „Пилот од Монток“ и била првата епизода од „Монток“, оригиналниот наслов за Почудни нешта . Подоцна била преименувана заедно со серијата, иако самото сценарио речиси и не се променилол. Епизодата била напишана и режирана од креаторите на серијата, браќата Дафер. „Исчезнувањето на Вил Бајерс“ била објавена на 15 јули 2016 година на Нетфликс.

 Рецепција 
Епизодата била добро прифатена од критичарите. PopMatters забележале дека серијата „ги доловува стравот и 80-тите толку брилијантно, што би помислиле дека Netflix ѝ инјектирал некој луд креиран серум за да обезбеди максимална достапност за гледање преку интернет“. 

Браќата Дафер биле номинирани за наградите „Primetime Emmy“ за извонредно сценарио и извонредна режија за епизодата, како и за наградата на Американската здружение на режисери за извонредно режисерско достигнување за драмска серија за „Исчезнувањето на Вил Бајерс“. Други исто така добиле признанија за нивната работа во епизодата. 

 Надворешни врски 



Категорија:Почудни нешта
Категорија:Телевизиски серии